recursal/SuperWikiNEXT-32B huggingface dataset:
Romia vojo de Fuenfrio, konstruita en
la 1-a jarcento kaj fone la valo de Fuenfrio en la Gvadarama Montaro.
Penjalaro.
La **Gvadarama Montaro** aŭ hispane Sierra de Guadarrama estas montĉenaro kiu apartenas al la orienta duono de la Centra Sistemo (montĉenaro de la centro de Iberio), situanta inter la montaroj Gredos kaj Ajlono. Ĝi etendiĝas en direkto sudokcidente-nordoriente kaj en la hispanaj provincoj Madrido, sudoriente, kaj Segovio kaj Avilo, nordokcidente. Tiu ĉi montaro mezuras 80 km longe kaj ĝia plej alta pinto nomiĝas Penjalaro kun 2.428 msm. Ĝi fariĝas limo inter la baseno de Duero, nordokcidente, kaj de Taĵo, sudoriente.

La flaŭro en tiu ĉi montaro karakteriziĝas pro la abundo de pinaroj kaj la ĉeesto de diverstipaj kverkaroj en la plej malaltaj zonoj. En la pintoj oftas la paŝtejoj kaj arbustaroj de alta montaro. En tiuj ĉi ekosistemoj abundas mamuloj kiel la cervoj, aproj, kapreoloj, damaoj, meloj, sovaĝaj katoj, vulpoj kaj leporoj. Ekzistas granda nombro kaj diverseco de akvobirdoj en la akvorezervujoj, kaj grandaj rabobirdoj kiel la imperia aglo aŭ la nigra vulturo, inter aliaj.

La proksimeco al Madrido (60 km) de tiu ĉi montaro igis ĝin grava por la landa historio kaj hodiaŭ ĝi estas trairata de multaj montopasejoj kaj fervojreto. Ekde la Monto La Almenara, en Robledo de Chavela, ekzemple, dum la islama okupado la araboj faris ŝtiparojn por avizi al Madrido la proksimiĝon de kristanaj trupoj. Ĉi tiuj montoj havas grandan alfluon de mont-ekskursantoj kaj turistoj. Tial ĝi havas tre evoluintan infrastrukturon por la regiona turismo, inkluzive de sportumado. Tio povas esti ankaŭ danĝera en kelkaj regionoj por la medio kaj ĝia konservado.

Vidu ankaŭ
----------

* Montopasejo de Navacerado
* Montoj de Valsaín

* Gvadarama montaro en la Vikimedia Komunejo (Multrimedaj datumoj)
* Kategorio Gvadarama montaro en la Vikimedia Komunejo (Multrimedaj datumoj)
**Maria Vesperbild** estas parto de la komunumo Ziemetshausen en la sudo de Germanio. La loĝloko situas en la distrikto Günzburg de la Ŝvabio en la federacia lando Bavario Temas pri konata katolikisma pilgrimejo. Maria Vesperbild troviĝas 1 kilometron sudoriente de la komunuma centro de Ziemetshausen borde de la federacia strato B 300, kaj proksimume 30 kilometrojn sudokcidente de Aŭgsburgo. Ĉiujare inter 400.000 kaj 500.000 katolikoj pilgrimas al ikono de la funebranta Sankta Maria en loka pilgrima groto.

Pilgrima preĝejo Maria Vesperbild
---------------------------------

Dum la jaro 1650 borde de la vojo inter la loĝlokoj Ziemetshausen kaj Langenneufnach kiel signo de danko pro la fino de la Tridekjara Milito estis konstruigita kampara kapelo. Dum la jaro 1673 la kapelo estis pliampleksigita kaj dum la jaro 1725 konstruigita la unua pilgrima preĝejo. Ekde 1754 ekestis nova pilgrima preĝejo, kiu du jarojn pli poste pretis kaj konsekriĝis. Dum 1960 centra altaro kaj kvin jarojn pli poste la flankaj altaroj estis starigitaj. Okaze de la kristana festotago de la Ĉieliro de Maria la 15-an de aŭgusto estas aparte festaj diservoj en la preĝejo. Dum tiu tago de la jaro 2008 la festan meson gvidis la vatikana ĉefepiskopo *Malcolm Ranjith*.

De la preĝejo, vojo de la kruco tra hela faga arbaro gvidas al Maria groto (norde de la loka kastelo *Seifriedsberg*), kie montriĝas la ikono de la funebranta Sankta Maria. La loko estas aparte adorata de profunde kredantaj katolikaj pilgrimantoj, pri kio atestas interalie pli ol milo da dankaj tabuletoj ĉirkaŭ la maria ikono.

La pilgrima preĝejo cetere en la porinfana amuzparko Legoland' Germanio estas elektita kiel tipa simbolo de la regiono Ŝvabio kaj estas miniature rekonstruita per Lego-briketoj.

Eksteraj ligiloj
----------------

* Kategorio Maria Vesperbild en la Vikimedia Komunejo (Multrimedaj datumoj)

* oficiala retejo de la pilgrimejo (germanlingve)
* mapo de *Maria Vesperbild* Arkivigite je 2016-03-04 per la retarkivo Wayback Machine

Koordinatoj: 48° 16′ 78" norde, 10° 32′ 52" oriente
Unu **kroro** (hindie करोर, IAST *karora*; angle crore; en Esperanto, mallongigebla kiel *kr*) indikas dek milionojn (10 000 000 aŭ 107 laŭ la scienca signaro), kaj estas egala al 100 *lakh*oj laŭ la barata numera sistemo. Ĝi estas skribita kiel *1,00,00,000* kun la loka 2,2,3-stilaj apartigiloj de ciferaj grupoj (unu *lakh* egalas al unu cent mil kaj estas skribita kiel *1,00,000*).

Ĝi estas ordinare uzata kaj en oficialaj kaj en neoficialaj kuntekstoj en Afganio, Bangladeŝo, Butano, Barato, Mjanmao, Nepalo, Pakistano kaj Srilanko. Ĝi estas ofte uzata ankaŭ en la bangladeŝa, barata, pakistana kaj srilanka versioj de la angla lingvo.

Mono
----

Grandaj kvantoj de mono en Bangladeŝo, Barato, Nepalo kaj Pakistano estas ofte skribitaj per la terminoj *Koti* aŭ kroro. Ekzemple, oni skribas «unu cent kaj kvindek milionojn» kiel «dek kvin kroroj rupioj», «15 kroroj» aŭ ankaŭ «₹15 kroroj». Por mallongigi, oni ofte skribas ₹15 kr (angle ₹15 cr), anstataŭ ol «15 *kroroj* rupioj».

Duilionoj de mono estas ofte skribitaj aŭ priparolitaj en terminoj de «*lakh*-oj kroroj». Ekzemple, *unu duiliono rupioj* estas ekvivalenta al:

* Unu *lakh* kroro rupioj
* ₹1 *lakh* kroro
* ₹105+7
* ₹1012
* ₹10,00,00,00,00,000 laŭ la barata numera sistemo
* ₹1 000 000 000 000 laŭ la internacia numera sistemo

La vorto «kroro» devenas de la prakrita vorto *kroḍi*, kiu devenas de la sanskrita *koṭi* (कोटि), indikanta dek milionojn en la barata numera sistemo, kiu havas apartajn terminojn por plejpartoj de potencoj de dek, de 100 ĝis 1019. La *kroro* estas konata kun diversaj regionaj nomoj.

Referencoj
----------

1. 1 2   Knowing our Numbers. National Repository of Open Educational Resources. Arkivita el la originalo je 16 February 2016. Alirita 13 February 2016.

 Arkivigite je 2016-02-16 per la retarkivo Wayback Machine  Arkivita kopio. Arkivita el la originalo je 2016-02-16. Alirita 2022-12-19.
2. ↑  Posamentier, Alfred S..  (2020-03-23) *Understanding Mathematics Through Problem Solving* (angle). World Scientific. ISBN 978-981-4663-69-4.
3. ↑   (Marto 1975) "[Letter: The defense of French medical publications. I protest!]", *Annales de l'Anesthésiologie Française* **16** (2), p. XLVIII–XLIX.

Vidu ankaŭ
----------

* *Lakh*
* Miriado

* *En tiu ĉi artikolo estas uzita traduko de teksto el la artikolo Crore en la angla Vikipedio.*


|  |  |
| --- | --- |
| Bibliotekoj | * PeEnEo: 805781
 |
**Mihajlo Ivanovics Tomcsanyij** [ivanoviĉ tomĉanjij], laŭ la hungarlingve kutima nomordo kaj sen patra nomo, ankaŭ origina nomo **Tomcsányi Mihály,** ukrainie **Михайло Іванович Томчаній** estis hungaria-rusina-ukrainia poŝtisto, verkisto. Lia konata filo estis Mihály Tomcsányi (pli juna).

Iama domo de Mihajlo Ivanovics Tomcsanyij kun memortabulo
Mihajlo Ivanovics Tomcsanyij naskiĝis la  16-an de julio 1914(nun 1914-07-16) en Gerény (Hungara reĝlando, Aŭstrio-Hungario, nuntempa Horjani en Ukrainio), li mortis la 19-an de januaro 1975 en Uĵhorodo (Sovetunio, nuntempe en Ukrainio).

Biografio
---------

Mihajlo Ivanovics Tomcsanyij finis komercan akademion en sia naskiĝurbo en 1936 en Mukačevo, poste li soldatiĝis 2 jarojn en la ĉeĥa armeo. Post rehungariĝo de la areo pro la Unua Viena Arbitracio li estis poŝtisto en pluraj hungaraj urboj. Li revenis al Uĵhorodo (jam en Sovetunio) en 1945 kaj same estis poŝtisto. Ekde la 1950-aj jaroj li okupiĝis pri verkado, sed malofte ekde 1934 li jam kontribuis novelojn. Tomcsanyij neniam estis membro de la Komunista Partio, tio grave malhelpis lin de la meritita rekono dum Sovetunio. Dufoje lia kandidatiĝo ne estis akceptita pro la supre menciita kialo. Lia edzino naskis trifoje. Li ricevis premion en 1960.

Elektitaj kontribuoj
--------------------

* *Шовкова трава* (Silkoherbo, 1950)
* *На кордоні* (Sur la limo, 1962)
* *Жменяки* (Familio Ĵmenak, romano, 1964, hungare 1972)
* *Брати* (Fratoj, 1972)
* Kálmán Mikszáth: *Különös házasság* (traduko al ukrainia lingvo: Дивний шлюб)

Memorigiloj
-----------

* memortabulo en Uĵhorodo (vidu la foton!)
* strato en Uĵhorodo estas nomita laŭ li

Fontoj
------

* datenoj kun foto
* datenoj angle

Referencoj
----------

1. ↑   hungarlingva datenaro de muzeo

|  |  |
| --- | --- |
| Bibliotekoj | * PeEnEo: 837890
* VIAF: 189752658
* NKC: js2011650220
 |



* Portalo pri Biografio
**Margit Menszáros** [mensAroŝ], laŭ hungarlingve kutima nomordo **Menszáros Margit** estis hungara aktoro. Ŝia nobela antaŭnomo estis *nagykereki* [nadjkereki], ŝia unua geedziĝa nomo estis (laŭ hungarlingve kutima nomordo) *Palágyi Lajosné* [palAdji lajoŝnE]. Ŝia dua edzo estis Sándor Faragó (teatrestro).

Margit Menszáros naskiĝis la 4-an de aprilo 1875 en Budapeŝto, ŝi mortis la 22-an de aprilo 1923 en Budapeŝto.

Biografio
---------

Margit Menszáros akiris aktoran diplomon en privata lernejo de Szidi Rákosi en 1899. Ŝi komencis sian aktoran karieron en teatrejo de Pozono, poste ŝi ludis en Arad (urbo), pli poste en Debrecen ĉe János Komjáthy. En 1904 ŝi edziniĝis al Lajos Palágyi (aktoro). Baldaŭ ili ricevis rolojn en Szeged, poste ŝia edzo iĝis teatrestro de Teatro de Miskolc. Ŝi estis tie ne nur aktoro, sed ankaŭ faris la necesajn administraciajn taskojn. En 1920 ŝi divorcis kaj rezignis pri la aktorado. Ŝi denove edziniĝis kaj en 1921 ili malfermis librovendejon.

Ŝia ĉefa rolo
-------------

* Menyhért Lengyel: „Taifun" - Ilona Kerner

Fontoj
------

* hungarlingva biografio

Referencoj
----------

1. ↑

* Kategorio Margit Menszáros en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 739659
 |



* Portalo pri Biografio
La **Margarita Insulo** (en hispana *Isla de Margarita*) estas la plej granda insulo en la venezuela ŝtato Nova Sparto, situanta ĉe la nordorienta marbordo de la lando, en la Kariba Maro kaj pli precize norde de la duoninsulo Araja de la ŝtato Sucre kaj ĉe la insuloj Coche kaj Cubagua. Ĝi konstituas la ununuran insulan ŝtaton de Venezuelo. La ĉefurbo de Nova Sparto, nome La Asunción, situantas sur la insulo. Ĉefaj industrioj estas turismo, fiŝkaptado kaj konstruado. Populacio estis en 2011 425 000 loĝantoj.

Strando Puerto Cruz
Panoramo

Historio
--------

La 12an de decembro 2001, la ŝtatestroj de la landoj membroj de la Asocio de Karibaj Ŝtatoj, kunvenintaj en la Insulo Margarita, adoptis la Deklaracion de Margarita, «agnoskante la Kariban maron kiel komuna heredo de la regiono, kaj supervalora havaĵo al kiu ni donas prioritaton por ties konservado», cele al la «plifirmigo de propra kariba identeco». Ili engaĝiĝis «por establi la regionon de la Granda Karibo kiel Zono de Kunlaborado», kiu «konsistos dekomence el kuna agado en la prioritataj areoj de la AKŜ, tio estas, komerco, eltenebla turismo, transporto kaj naturaj katastrofoj».​

Geografio
---------

### Urboj

* Porlamar

Referencoj
----------

1. ↑  "ISLAND DIRECTORY TABLES" de unep.ch, rigardita la 3-an de januaro 2021
2. ↑   Vidu la tekston de la Deklaracio de Margarita subskribita en la 12/12/2001.

* Kategorio Margarita Insulo en la Vikimedia Komunejo (Multrimedaj datumoj)
Virgulino Maria, helpo de la kristanoj - Katedralo de Treviso
**Maria, helpo de la kristanoj** (en latina: *Maria Auxilium Christianorum*, nomita ankaŭ *Maria Helpantino* aŭ *Maria Helpo*) estas imago de Virgulino Maria (en la Romia Katolika Eklezio), kreita en la jaro 345 de Johano Krizostomo, plifortigita en la epoko de la Papo Pio la 5-a en la 16a jarcento kaj definitive popularigita per la disvolvigo de la eduka kaj apostola agado de Don Bosco en la 19a jarcento. Kvankam komune oni asocias ĝin al la Romia Katolika Eklezio, ankaŭ la Ortodoksa Eklezio konas tiun kultadon ekde 1030 en Ukrainio de kiam la lando sukcesis defendixgi el eksterlanda invado, kion la tiamaj kredantoj atribuis al *helpo* de la Virgulino Maria.

La imago de Maria Helpantino estis forte asociita ĝis la 19a jarcento al la milita defendo de katolikaj kaj ortodoksaj areoj en Eŭropo, Nordafriko kaj Mezoriento kontraŭ nekristanoj, ĉefe islamanoj. Precize dum la paporego de Pio la 5-a, la eŭropaj kristanoj kunigis enorman armeon por haltigi la avancon de la turkoj kiuj en 1572 lanĉis povegan armeon cele definitive invadi Eŭropon. Tiuokaze la Papo petis la kristanaron preĝi al *Sancta Maria Auxilium Christianorum*.

Pro la popularigo kiun la salesianoj dediĉis al *Maria Helpantino* en ĉiuj landoj kie ili malfermis salesianajn instalaĵojn, aperis nombraj sanktejoj, inter kiuj plej fama estas eble tiu de la Baziliko de Maria Helpantino en Torino, Italio. Belega kaj moderna pilgrimkirko sub tiu ĉi patroneco estas la Preĝejo Maria Helpatino (Trutzhain) en Hesio.

Eksteraj ligiloj
----------------

* Kategorio Maria, helpo de la kristanoj en la Vikimedia Komunejo (Multrimedaj datumoj)

* María Auxiliadora, Espiritualidad Edición No. 91 -3a de majo de 2005, El Catolicismo.com.co.

Vidu ankaŭ
----------

* Virgulino de la Rozario
* Maria Apero
**Margit Hunyady** [hunjadi], laŭ hungarlingve kutima nomordo **Hunyady Margit** estis hungara aktoro. Ŝia nobela antaŭnomo estis *kéthelyi* [kEtheji], ŝia avo estis János Balásházy, ŝia edzo estis Árpád Szathmáry, ŝia filo estis Sándor Hunyady.

Margit Hunyady naskiĝis la 21-an de februaro 1854 en Kisvarsány, ŝi mortis la 24-an de aŭgusto 1906 (laŭ alia fonto la mortotago estas la 25-a) en Budapeŝto.

Biografio
---------

Margit Hunyady debutis en 1871 en migra teatra trupo en Szatmár. Ŝiaj signifaj sekvaj migraj trupoj aŭ teatraj stacioj estis Andor Sztupa (1873), Gyula Miklósy (1875), Vilmos Lászy (1876), Károly Mosonyi (1877, 1881–1883), Kolozsvár (1878, 1889-1896), István Bényei (1879), Béla Mándoky (1880), Vince Nagy (1883–1884), Andor Gerőfy (1885), Ignác Krecsányi (1886–1888), fine Gaja Teatro de 1896 ĝis sia morto. Ŝi edziniĝis en 1873, ŝi naskis filon, krome alian filon ekster geedziniĝa rilato kun Sándor Bródy en 1890.

Ŝiaj teatraj roloj (elekto)
---------------------------

* Eugène Scribe: *Legouvé* - Lecouvreur Adrienne
* Belot: *A 47. cikk* - Du Hamelné
* Georges Feydeau: *A nőszabó* - S-ino Aigreville
* Echegaray: *Őrült vagy szent* - Juana

Ŝiaj kontribuoj (elekto)
------------------------

* *Régi világ* (teatraĵo prezentita en Gaja Teatro, 1902)
* Alphonse Daudet: *Sapho* (tradukita teatraĵo prezentita en Kolozsvár, 1893)

Fontoj
------

* hungarlingva biografio kun foto
* hungarlingva biografio
* hungarlingva biografio kun foto
* hungarlingva biografio

Referencoj
----------

1. ↑

* Kategorio Margit Hunyady en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 736062
* GND: 132958317
* LCCN: no2007024024
* VIAF: 75028269
* ISNI: 0000 0000 5012 394X
 |



* Portalo pri Biografio
**(162273) 1999 VL12**  estas marsrenkonta kaj terrenkonta amora asteroido malkovrita la 9-a de novembro 1999 en la kadro de la astronomia kampanjo "LINEAR" elde la situejo de Socorro de la Laboratorio Lincoln (Nov-Meksiko, Usono).

Orbito
------

Ĝi estas en resonanco 1:2 kun la Tero.

Ĝia discentra orbito krucas tiujn de Marso kaj ekstere malproksime tanĝas tiun de la Tero. Ĝia granda orbita klineco tenas ĝin malproksima de la orbitoj de tiuj ambaù planedoj.

• Ĝia marsa MOID estas 0,26001 astronomia unuo (38,897 milionoj da km),  

• ĝia tera MOID estas 0,24751 astronomia unuo (37,027 milionoj da km),  

• La 6-an de junio 2041 ĝi pasos al 0,49213 astronomia unuo (73,622 milionoj da km) de la Tero,  

• la 5-an de junio 2043 ĝi pasos al 0,43792 astronomia unuo (65,512 milionoj da km) de nia planedo,  

• la 3-an de junio 2045 ĝi pasos al 0,38749 astronomia unuo (57,968 milionoj da km) de nia planedo,  

• la 2-an de junio 2047 ĝi pasos al 0,34316 astronomia unuo (51,336 milionoj da km) de nia planedo,  

• la 31-an de majo 2049 ĝi pasos al 0,30300 astronomia unuo (45,328 milionoj da km) de nia planedo,  

• la 30-an de majo 2051 ĝi pasos al 0,27353 astronomia unuo (40,920 milionoj da km) de nia planedo,  

• la 28-an de majo 2053 ĝi pasos al 0,25452 astronomia unuo (38,076 milionoj da km) de nia planedo,  

• la 27-an de majo 2055 ĝi pasos al 0,24756 astronomia unuo (37,034 milionoj da km) de nia planedo...

Eksteraj ligiloj
----------------

* Objekto ĉe Minor Planet Center angle
* Parametroj kaj simulado de orbito ĉe *JPL Small-Body Database Lookup* angle
* Objekto ĉe la datumbazo de *NEODyS-2* angle
* Objekto ĉe *Space Reference* angle

  


| Antaŭe: | Listo de asteroidoj (162001–163000) | Poste: |
| --- | --- | --- |
| (162272) 1999 VQ9 | **(162273) 1999 VL12**  | (162274) 1999 VO19 |
**Mihály Tomcsányi (pli juna)** [mihAj tomĉAnji], cirile *Михайло Михайлович Томчаній* [mihajlo mihajloviĉ tomĉanij] laŭ hungarlingve kutima nomordo **Ifj. Tomcsányi Mihály** estas hungara arkitekto, grafikisto. Lia patro estis Mihajlo Ivanovics Tomcsanyij.

Skizo pri kanaloj de Tiso fare de Tomcsányi
Mihály Tomcsányi naskiĝis la 9-an de novembro 1946 en Uĵhorodo (Sovetunio, nuntempe en Ukrainio).

Biografio
---------

Mihály Tomcsányi apartenis al la hungara minoritato en Sovetunio. Li maturiĝis en gimnazio en sia naskiĝurbo en 1964, poste li akiris arkitekturan diplomon en universitato en Kievo en 1971. Li laboris en instituto ĝis 1980, poste ĝuste jardekon li estis ĉefarkitekto de Uĵhorodo. En 1991 li translokiĝis al Hungario, kie li same estis arkitekto. Li ankaŭ ilustris pli ol 50 librojn. Li havas edzinon, kiu naskis filon.

Elektitaj planitaj konstruaĵoj
------------------------------

* oficejo (Uĵhorodo, 1972)
* centra poŝtejo (Uĵhorodo, 1979)
* gastejo (Chişinău, 1987)
* familia domo (Budapeŝto 1993)
* hoteleto (Sárospatak, 1998)

Fontoj
------

* hungarlingva membiografio

Referencoj
----------

1. ↑

|  |  |
| --- | --- |
| Bibliotekoj | * PeEnEo: 691368
 |
|  |  |
| --- | --- |
|  | Ne konfuzu ĉi tiun artikolon kun Margit Beleznay. |

**Margit Beleznay** [beleznai], laŭ hungarlingve kutima nomordo **Beleznay Margit** estis hungara aktoro, primadono, subreto. Ŝia origina familia nomo estis *Braun* ĝis 1913.

Margit Braun  naskiĝis la 28-an de septembro 1887 en Budapeŝto, la mortodatenoj ne estas konataj.

Biografio
---------

Margit Beleznay komencis kantadi en teatra koruso en 1903 en sia naskiĝurbo. Ŝi studis en privata aktorlernejo de Szidi Rákosi, poste ŝi estis primadono en la teatra jaro 1907 en Teatro de Kecskemét. En la sekvaj jaroj ŝi apartenis al pluraj teatraj trupoj (ekzemple en 1910 al trupo de Ignác Krecsányi). Ŝi ludis ne nur en teatroj, sed ankaŭ en la plej famaj kabaredoj. Krom Budapeŝto ŝi estis videbla en spektakloj en Debrecen (1911), Pozsony (1912), Kolozsvár (1916). Ŝi havis precipe subretajn rolojn. Supozeble en la lasta urbo ŝi edziniĝis, sed en la fruaj 1920-aj jaroj ŝi eksedziniĝis. Ŝia posta vivo estas nekonata.

Elektitaj filmaj roloj
----------------------

* *A feleségem hű asszony* (1912, skeĉo) – edzino
* *Robinson Krausz* (1913, skeĉo)
* *A rejtély* (1916)

Fontoj
------

* hungarlingva biografio kun foto
* hungarlingva biografio


Ĉi tiu artikolo estas verkita en Esperanto-Vikipedio kiel la unua el ĉiuj lingvoj en la tuta Vikipedia projekto.

* Kategorio Margit Beleznay (1887) en la Vikimedia Komunejo (Multrimedaj datumoj)
**Kálmán Szily** [sili], laŭ hungarlingve kutima nomordo **Szily Kálmán** estis hungara lingvisto, fizikisto, bibliotekisto, profesoro, membro de Hungara Scienca Akademio (korespondanta en 1865, ordinara en 1873, direktora en 1883). Lia nobela antaŭnomo estis *nagy-szigethi*. Lia samnoma filo estis Kálmán Szily (inĝeniero).

Kálmán Szily
Kálmán Szily  naskiĝis la 29-an de junio 1838 en Izsák. Li mortis la 24-an de julio 1924 en Budapeŝto.

Biografio
---------

Kálmán Szily frekventis universitaton en Vieno ricevinta diplomon en 1860. Hejmenveninta li estis vicprofesoro en la teknika altlernejo en Budapeŝto. Li profesoriĝis en 1869. Li doktoriĝis en 1867 antaŭ la akademio. Inter 1870 kaj 1889 li estis katedrestro jam en unuversitato (pli frue altlernejo), krome li estis la unua rektoro. Inter 1889 kaj 1905 li estis ĉefsekretario de MTA, poste ties ĉefbibliotekisto. Tiutempe li okupiĝis precipe pri lingvistiko. Li ricevis premion en 1880, en 1896 li ricevis la titolon "ministeria konsilanto".

Verkaro (elekto)
----------------

* *A potential néhány alkalmazásáról* (1862)
* *Hamilton egyenlete a hőelméletben* (1872)
* *Magyar természettudósok 100 évvel ezelőtt* (1888)

Memorigiloj
-----------

* lernejo ekde 1993 en Budapeŝto

Fontoj
------

* hungarlingva biografio
* hungarlingva biografio Arkivigite je 2014-01-02 per la retarkivo Wayback Machine
* hungarlingva biografio

* Kategorio Kálmán Szily (lingvisto) en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 464360
* GND: 123601657
* LCCN: n92048780
* VIAF: 72305222
* ISNI: 0000 0000 8077 7784
* SUDOC: 200500740
* BNF: 129228828
 |
**Marajó** [mara**ĵo**] estas brazila insulo en subŝtato Parao antaŭ la elfluejo de rivero Amazono.

Ĝi havas areon de ĉ. 40 100 km² kaj estas la plejgranda rivera insulo en la mondo (iuj ne agnoskas ĝin kiel riveran insulon, ĉar ĝia nord-orienta bordo estas mara) kaj la 35a plej granda insulo en la mondo. Norde ĝin limas rivero Amazono (ties brako *Canal do Sul*), nord-oriente Atlantiko, sud-oriente kaj sude rivero Tocantins kaj sud-okcidente aro da direkto-ŝanĝaj kanaloj (rio de Breves, furo dos Macacos, rio Jacaré), kiuj depende de la sezono fluas de Amazono al Tocantins aŭ inverse.

En la insulo estas la municipoj Afuá, Anajás, Bagre, Breves, Cachoeira do Arari, Chaves, Curralinho, Gurupá, Melgaço, Muaná, Ponta de Pedras, Portel, Salvaterra, Santa Cruz do Arari, São Sebastião da Boa Vista kaj Soure.

En 1920 okazis evento, kiu influis la faŭnon sur la insulo: En Atlantiko akcidentis ŝipo el Azio, kiu transportis akvobubalojn; tiuj sukcesis naĝe savi sin kaj atingi la insulon. Tie ili plimultiĝis kaj nun estas signifa specio, uzata ekzemple por transportado de varoj kaj homoj. Oni taksas ilian nombron je almenaŭ duona miliono, eble multe pli.

* Eudocimus ruber (Guarás) sur insulo Marajó*Eudocimus ruber* (*Guarás*) sur insulo Marajó
* Akvobubalo sur MarajóAkvobubalo sur Marajó

* Kategorio Marajó en la Vikimedia Komunejo (Multrimedaj datumoj)
Fortikaĵo Margat, tuta aspekto
Ekstera muro
Fortikaĵa korto
Rezervejo
**Fortikaĵo Margat** (arabe قلعة المرقب) estas fortikaĵa ruino en Sirio, en provinco Tartus. Ĝi estis grava fortikaĵo de la krucmilitistoj. Krom la Krak des Chevaliers, ĝi estas la alia fortikaĵo en Sirio, en plej bona stato.

Historio
--------

La fortikaĵo situas en bone defendebla, grava loko, ĉe montara masivo Djebel al Ansariye. Ĝi gardis la dezertan vojon de Tartus al Latakia kaj flankojn de la princlando Antioĥio al graflando Tripolis. La muslima enklavo de la asasinoj situis en la proksimo.

La fortikaĵo estis konstruita en 1062, ĝin konkeris en 1104 la Bizanca imperio. En la 12-a jarcento la posedantoj ofte ŝanĝiĝis inter kristanoj kaj muslimoj, ĝin damaĝis tertremoj en 1157, 1170 kaj 1186. La nuna formo de la fortikaĵo estis konstruita fare de la Johanita ordeno, ĝis 1205. La krucmilitistoj faris multajn militirojn de ĉi tie. La mamelukoj okupis la fortikaĵon en 1285.

La fortikaĵo servis por la mamelukoj, poste en la Osmana imperio por garnizonado de soldatoj.

Vidu ankaŭ
----------

* Amin Maalouf

* Kategorio Margat en la Vikimedia Komunejo (Multrimedaj datumoj)
**Maria Michał Sitek** ([marja miĥaŭ ŝitek] ; naskiĝis la 23-an de oktobro 1906, mortis la 24-an de novembro 1970 en Stryków) estis pola episkopo en la Malnov-katolika Eklezio Mariavitisma kaj plenumis postenon de Ĉefa Episkopo dum la jaroj 1957-1965, fervora esperantisto.

Blazono de mariavitaj episkopoj
Pastro Sitek estis dum pluraj jaroj paroĥestro de mariavitisma Paroĥejo de Sankta Anna kaj Sankta Marteno en Stryków. Titolon episkopo li ricevis la 4-an de oktobro 1957 (t.e. la Tago de Sankta Francisko el Asizo. Dum lia konsekrado je episkopo partoprenis krom la episkopoj mariavitismaj ankaŭ du episkopoj el Pol-Katolika Eklezio: pastro-episkopo Julian Pękala kaj pastro-episkopo Adam Jurgielewicz kaj du reprezentantoj de la Eklezio Evangeli-Reformita.

Li estis la ĉefa Episkopo ĝis la jaro 1965, kaj poste revenis al sia Paroĥejo de Sankta Anna kaj Sankta Marteno en Stryków. Tie ankaŭ subite mortis la 24-an de novembro 1970, en la aĝo. Episkopo Sitek estis fervora esperantisto. Li tradukis al Esperanto liturgion de la Sankta Meso. Dum la Universala Kongreso de Esperanto en Varsovio en la jaro 1959 li celebris la Ekumenan Diservon en la Evangeli-Aŭgsburga Preĝejo de la Sankta Triunuo en Varsovio.

Ligiloj
-------

* "Mariawityzm - studium historyczne" S. Rybak, (książka w formacie PDF) Arkivigite je 2007-03-16 per la retarkivo Wayback Machine
* Oficjalna strona Kościoła Starokatolickiego Mariawitów (pl, en, de, fr)
**Manrelo** estas manrelo uzata dum dancaj ekzercoj. La termino ankaŭ temas pri la ekzercoj kiuj estas plenumataj je la manrelo, kaj ankaŭ la parto de danca klaso kiu enhavas manrelajn ekzercojn.

La manrelo estas ĉefe asociata kun studo de baleta dancado aŭ klasika dancado, sed iam estadas uzata en studo de ankaŭ la aliaj specoj de dancoj.

Konstruo
--------

Manrelo povas esti libere staranta aŭ povas esti muntita sur muro. Manrelo estas horizontala kaj estas je proksimume alto de talio. La diametro estadas proksimume inter 2,5 cm kaj 8 cm. Ĝi estas plej ofte farita el metalo aŭ ligno.

Ekzercoj
--------

Je la manrelo studanto dum la ekzercoj teniĝas per la mano. Tiel la studanto unue konscias sian lokon en la spaco kaj due konservas sin de falo. La konservo de si de falo devas laŭidee malpligrandiĝi kun daŭro de lernado, tiel ke la samajn ekzercojn eblu fari en centro, ne teniĝante.

Manrelaj ekzercoj estas tipe malrapidaj kaj ripetantaj. Ili estas intencitaj laŭgrade konstrui fortecon dum samtempe instruante verajn poziciojn de la korpo. Manrelo estas grava parto de la komenca dancista klaso, sed ĝi daŭre estas grava je ĉiuj niveloj de baleta dancisto.

Manrela laboro povas helpi prepari dancistojn por kunula dancado, tiam la manrelo provizas subtenon kiun la kunulo devus oferti poste, dum reala kunulado. Manreloj estas esencaj por komencantaj surfingraj dancistoj, ĉar iliaj maleoloj povas ne esti sufiĉe fortaj por subteni ilin en la centro.

Vidu ankaŭ
----------

* Reko

* Kategorio Manrelo (klasika danco) en la Vikimedia Komunejo (Multrimedaj datumoj)
**Mari Eibenschütz** [ejbenŝuc], laŭ hungarlingve kutima nomordo **Eibenschütz Mari** estis hungara aktoro. Ŝiaj nomoj estis post la geedziĝo laŭ hungara sistemo *Ditrói Mórné* aŭ *Ditróiné Eibenschütz Mari*, eĉ pli mallonge *Ditróiné*.

Mari Eibenschütz  naskiĝis la 8-an de aŭgusto 1856 en Szekszárd, ŝi mortis la 1938 en Budapeŝto.

Biografio
---------

Mari Eibenschütz debutis en sia aĝo 13 en sia naskiĝurbo kun granda sukceso, eĉ Ede Újházi financis la lernadon en aktora studio de Szekszárd. Baldaŭ ŝi akiris diplomon en Teatra Akademio en 1874. Post siaj studoj ŝi aliĝis al trupo de de sia edzo Mór Ditrói en Kolozsvár. Post jaroj ŝi apartenis al trupo de Gerő Aradi en Szeged, poste en trupo de Ignác Krecsányi en Debrecen. Ili estis ankaŭ migrantaj trupoj, do ŝi ludis en pluraj urboj. En 1881 ŝi sekvis la trupon al Vieno, kie ŝi rifuĝis statuson de Burgoteatrejo. Inter 1887 kaj 1893 ŝi denove apartenis al trupo de sia edzo. Ŝi ricevis oran florkronon en Budapeŝto en 1883. Ŝi naskis 2 filojn.

Elektitaj teatraj roloj
-----------------------

* Friedrich Schiller: *Kabale und Liebe* - Lujza (1874 en Kolozsvár; 1875 en Nacia Teatro (Budapeŝto))
* William Shakespeare:
	+ Romeo kaj Julieta - ina ĉefrolo
	+ Otelo - Desdemona
	+ Somermeznokta sonĝo - Puck
* József Katona: *Bánk bán* - Melinda
* Molière: La malsanulo pro imago - Toinette

Ŝiaj kontribuaĵoj
-----------------

* *Az árnyék* poemo aperinta en gazeto en 1875, poste aliaj poemoj
* *Gyula és Györgyike* komedio prezentita en Kolozsvár en 1875, poste ankaŭ en aliaj urboj

Fontoj
------

* hungarlingva biografio (la koncerna teksto estas legebla pli malsupre)
* hungarlingva biografio

* Kategorio Mari Eibenschütz en la Vikimedia Komunejo (Multrimedaj datumoj)
**Mario EYLERT** (naskiĝinta la 5-an de februaro 1953 en Berlino) estas germana juristo kaj prezidanta juĝisto ĉe la Federacia laborjura tribunalo de Germanujo en Erfurto.

Vivo kaj jurista agado
----------------------

Post la finstudo de jurscienco kaj scienca asistenta deĵoro ĉe la Libera Universitato Berlino li fariĝis en aprilo de 1984 juĝisto laborjura en Berlino. En 1989 li doktoriĝis kaj nomumitis en 1993 prezidanta juĝisto ĉe la (ne plu ekzistanta) tribunalo laborjura de Brandenburgio.

En majo 2001 li iĝis juĝisto ĉe la Federacia laborjura tribunalo, kie li unue apartenis al la Dua senato kaj - de post septembro 2010 - al la Deka senato. Samtempe li plenumis la rolon de vicprezidento. Ekde 2004 li krome okupiĝis pri la kontaktoj internaciaj. La 1-an de junio 2012 li nomumitis prezidanta juĝisto ĉe al federacia kortumo kaj ekestris la Kvaran senaton 

Private li dum multaj jaroj laŭdinde estris la subtenan societon *(Förderverein)* de la Evangelia Konsilantargimnazio de Erfurto.

Referencoj
----------

1. ↑  Handbuch der Justiz 2008/2009, Mario Eylert
2. ↑   Gazetara anonco.. Arkivita el la originalo je 2018-10-24. Alirita 2013-12-21.
|  |  |
| --- | --- |
|  | Por aliaj signifoj, bv. rigardi la apartigilan paĝon: Saint-Bonnet |

**Valherbasse** estas komunumo de Francio, ekestinta la 1-an de januaro 2019 per fuzio de la tri antaŭaj najbaraj komunumoj *Miribel, Montrigaud* kaj *Saint-Bonnet-de-Valclérieux*. Ĝi situas en la departemento Drôme, okcitane *Droma*, kaj en la pli vasta regiono Aŭvernjo-Rodano-Alpoj (france *Auvergne-Rhône-Alpes*, okcitane *Auvèrnhe Ròse Aups*). Ene de la departemento, la komunumo apartenas al la arondismento Valence kaj al la kantono Drôme des collines. 

Fine de 2020 en la komunumo vivis 1 021 loĝantoj sur areo de 43,57 kvadrataj kilometroj, kio rezultigas loĝdenson de 23 loĝantoj/km². La teritorio havas komunan limon kun la najbaraj komunumoj Saint-Clair-sur-Galaure, Montfalcon, Roybon, Saint-Antoine-l'Abbaye, Montmiral, Saint-Laurent-d'Onay, Crépol, Saint-Christophe-et-le-Laris kaj Le Grand-Serre.

  

La loĝloko inter la ĉirkaŭaj komunumoj

Vidu ankaŭ
----------

* Komunumoj de Drôme

Eksteraj ligiloj
----------------

* Kategorio Valherbasse en la Vikimedia Komunejo (Multrimedaj datumoj)

* Oficiala retejo (france)
***27 horas*** (27 horoj) estas hispana filmo de 1986 reĝisorita de Montxo Armendáriz kun ĉefroluloj Martxelo Rubio kaj Maribel Verdú, kun la partopreno de juna Antonio Banderas.

Oni filmis ĝin en Donostio. Ĝin oni montris en Zinemaldia kaj estis premierita la 23an de septembro 1986. Ĝi ricevis la Arĝentan Konkon en la Donostia Internacia Filmfestivalo.

Intrigo
-------

**Averto: *La teksto, kiu sekvas, malkaŝas detalojn pri la intrigo de la rakonto.***

Eŭska marborda urbo en la 1980-aj jaroj. La filmo sekvas la malfacilan vivon de du gejunuloj, kiuj estas drogmaniuloj. La junulino (Maite, Maribel Verdú) suferas drogokrizon kaj estas enhospitaligita, kaj Patxi, amiko de la junulo Jon (Martxelo Rubio) klopodas konvinki tiun por ke li forlasu la drogon kaj revenu al mezlernejo. Tamen Jon tute ne pretas je tio, kaj Rafa (Antonio Banderas) instigas en la mala direkto. Finfine Maite mortas. Jon suferas drog-mankan sindromon kaj la amiko Patxi dubas ĉu devigi lin drogoĉesadon aŭ helpi lin trovi drogon por eviti lian mankosuferon.

**Averto: *Malkaŝado de la intrigo de la rakonto ĉi tie finiĝas.***
  

* *En tiu ĉi artikolo estas uzita traduko de teksto el la artikolo 27 horas en la hispana Vikipedio.*


|  |  |
| --- | --- |
| Bibliotekoj | * PeEnEo: 838045
 |
Eerste Leliedwarsstraat.
**Jordaan** estas kvartalo de la urbo Amsterdamo, Nederlando. Ĝi estas parto de la kvartalaro *Amsterdam-Centrum*. Tiu areo bordas kun la kanaloj Lijnbaansgracht okcidente, Prinsengracht oriente, Brouwersgracht norde kaj Leidsegracht sude. La iama kanalo Rozengracht (nune malfosigita) estas la ĉefa trafikvojo tra la kvartalo.

Origine kvartalo de laborista klaso, Jordaan iĝis unu el la plej multekostaj, altnivelaj lokoj en Nederlando. Ĝi estas hejmo de multaj artaj galerioj, ĉefe de moderna arto, kaj disponas ankaŭ pri specialaj vendejoj kaj restoracioj. Okazas merkatoj regulare ĉe Noordermarkt, Westerstraat (nome Lapjesmarkt tekstila merkato) kaj Lindengracht.

Rembrandt pasis la lastajn jarojn de sia vivo en Jordaan, ĉe la kanalo Rozengracht. Li estis entombigita en la preĝejo Westerkerk, ĉe la angulo de Rozengracht kaj Prinsengracht, ĝuste trans Jordaan. La Hejmo de Anne Frank, kie Anne Frank kaŝiĝis dum la Dua Mondmilito, situas en la rando de Jordaan, ĉe la kanalo Prinsengracht.

Eksteraj ligiloj
----------------

* Kategorio Jordaan en la Vikimedia Komunejo (Multrimedaj datumoj)


* Kategorio Jordaan en la Vikimedia Komunejo (Multrimedaj datumoj)
* Jordaan en Vikivojaĝo (Turisma gvidilo)

* Jordaan INFO

52° 22′ 35″ N 4° 52′ 54″ O﻿ / ﻿52.37639 °N, 4.88167 °O﻿ / 52.37639; 4.88167 (mapo)
**Elmar LECHNER** (naskiĝinta la 10-an de decembro 1944 en Imst) estas aŭstra pedagogi-fakulo. Ĝis la emeritiĝo estis li eksterorda profesoro ĉe la Instituto pri pedagogiscienco kaj klerigesplorado ĉe la universitato de Klagenfurt.

Vivo
----

Post studoj ĉe la universitato de Innsbruck li ricevis la docentrajtecon universitatan en la 1985-a jaro. Fokuso lia kuŝis pri la historio de pedagogio. Inter 1986 kaj 1999 estris li en Klagenfurt la sekcion pri historia kaj kompara pedagogioj. Krome li estis en 1992 gastdocento ĉe Universitato de Viskonsino (System) kaj en 1994 gastprofesoro ĉe la Ĉernivca Universitato.

En 1986 li fariĝis kuneldonisto de la fakgazeto *Paedagogica Historica*. Inter 1988 kaj 2020 li prezidantis ĉe la renoma instruadhistoria societo *Österreichische Gesellschaft für Historische Pädagogik und Schulgeschichte*.

Verkoj (elekto)
---------------

* Geschichte der Pädagogik für Studierende an österreichischen Hochschulen für pädagogische und soziale Berufe
* Pädagogik an der ehemaligen Franz-Josefs-Universität zu Czernowitz
* Österreichisches Schulmuseum. Endbericht des Projekts
* eldonisto de la serio *Retrospektiven in Sachen Bildung*

Eksteraj ligiloj
----------------

* Informoj pri Elmar Lechner en katalogo de la Germana Nacia Biblioteko (germane)


|  |  |
| --- | --- |
| Bibliotekoj | * PeEnEo: 838071
* GND: 115453628
* LCCN: n92116518
* VIAF: 7440196
* ISNI: 0000 0001 1036 9133
* SUDOC: 030800021
* BNF: 122142235
* BIBSYS: 90678127
* NKC: ola2007365016
 |
***Little House on the Prairie*** (Dometo sur prerio, konata ankaŭ kiel ***Little House: A New Beginning*** en sia fina sezono) estas usona vakera drama televidserio, en kiu stelulis Michael Landon, Melissa Gilbert, Karen Grassle, kaj Melissa Sue Anderson, pri familio kiu vivas en farmo en Walnut Grove, Minesoto, en la 1870-aj kaj 1880-aj jaroj. La serio estas adaptaĵo de la serio de furorlibroj de Laura Ingalls Wilder samnome *Little House on the Prairie*. Televida produktoro kaj estro de NBC nome Ed Friendly ekkonis la historion komence de la 1970-aj jaroj. Li petis Michael Landon reĝisori la provan filmon. Landon akceptis kondiĉe, ke li ankaŭ ludos rolon de Charles Ingalls, nome la familipatro.

Melissa Gilbert kiel Laura Ingalls, ĉirkaŭ 1975.
La regula serio estis anstataŭita de duhora prova filmo, kiu estis unuafoje elsendita la 30an de marto, 1974. La serio premieris en la reto de NBC la 11an de septembro, 1974, kaj estis elsendita ĝis la 10an de majo, 1982. Dum la sezono de 1982–83, post la foriro de Landon kaj Grassle, la serio estis elsendita sub la nova titolo *Little House: A New Beginning* (dometo: nova komenco).

* Kategorio Little House on the Prairie en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 639794
* BNF: 13506393j
 |
|  |  |
| --- | --- |
|  | Por samtitola artikolo vidu la paĝon Bossonnens (stacidomo). |



**Bossonnens** estas urbo kaj komunumo en la distrikto Vevejso en Kantono Friburgo, Svislando. Ĝi havis 1372 loĝantojn je la 31-a de decembro 2011.

Geografio
---------

Bosseonnens siutas en la sudo de Kantono Friburgo proksimume 5 kilometrojn okcidente de la urbeto Châtel-Saint-Denis. La komunumo konistas el la vilaĝo Bossennens kaj la setlejoj La Golette kaj Le Bioley, kaj diversaj izolitaj bienoj.

La teritorio de la komunumo etendiĝas sur areo de 4,10 km², de kiuj 15,9% estas kovritaj de arbaro, 71,5% servas por agrikulturo kaj 12,2% por setlado.

Najbaraj komunumoj
------------------

La komunumo Bossennens limas en nordo al Oron, en oriento kaj sudo al Attalens, kaj en okcidento al Granges (Vevejso).

Trafiko
-------

Tra la komunumo pasas la kantona ĉefvojo 151 de Palézieux al Châtel-Saint-Denis kaj krome kondukas la kantona vojo n-ro 193 al Crosier-sur-Venvey. La plej proksima alveturejo al la sivsa aŭtovojo A12 situas proksimume 5 kilometrojn oriente apud Châtel-Saint-Denis. Per la etspura trajnlinio de Châtel-Saint-Denis al Palézieux la komunumo estas konektita al la publika transportreto.

Historio
--------

La unua dokumenta mencio de Bossennens datiĝas el la jaro 1000 kiel *Bucenens*. Dum mezepoko la Senjorujo Bossonnens estis havaĵo de la familio Blonay, kiu konstruis en la loko kastelon, de kiu nuntempo restis nur ruino. En la jaro 1536 Bossonnens estis konkerita de Berno, kiu ĝin koncedis al Friburgo. Friburgo instalis en Bossonnens voktejon. En la jaro 1615 la sidejo de la vokto estis alilokita al Attalens. De la Helveta Revolucio de 1798 ĝis 1848 Bossonnens apartenis al la distrikto Châtel-Saint-Denis, poste ĝis sub la nova kantona konstitucio estis atribuita al la distrikto Vevejso.

Notoj kaj referencoj
--------------------

1. ↑  Fonto: Reta mapo 1:20000 de Swisstopo[*rompita ligilo*]
2. ↑  Fonto: Komunumdatumoj de la retejo de la Svisa Federacia Oficejo pri Statistiko, retejo konsultita la 5-an de novembro 2011
3. ↑  Fonto: *Marianne Rolle*: *Bossennens* en *Historia Leksikono de Svislando* (2011-03-10)

Vidu ankaŭ
----------

* Bossonnens (stacidomo)

Eksteraj ligiloj
----------------

* Kategorio Bossonnens en la Vikimedia Komunejo (Multrimedaj datumoj)

* Oficiala retejo de la komunumo Bossonnens

* **Vidu ankaŭ en la Vikimedia Komunejo la kategorion Bossonnens** – (Kolekto de bildoj kaj plurmediaj dosieroj)

  


|  |  |  |  |
| --- | --- | --- | --- |
| 

| v • d • rKomunumoj de la distrikto Vevejso |
| --- |
| Attalens • Bossonnens • Châtel-Saint-Denis• Granges • La Verrerie • Le Flon • Remaufens • Saint-Martin • Semsales |  |

 |
**Manuel Pérez Martínez** (Melilla, 1944), kromnomita **Kamarado ARENAS**, estas la Ĝenerala Sekretario de la Komunista Partio de Hispanio (rekonstituita) (PCE-r) jam de 1975. Nuntempe li loĝas en la hispana prizono de Alcalá Meco, kondamnita pro sia revolucia agado.

Biografio
---------

Manuel Pérez Martínez naskiĝis en 1944 en Melilla, en familio de laborista klaso. Antaŭ esti 12-jara li devis forlasi la lernejon kaj poste li translokiĝis, kun sia familio, al El Pozo del Tío Raimundo (Madrido). Poste li partoprenis la batalojn de la sektoro de la konstruado, kie li elstaris kiel organizanto. En tiu ĉi epoko li ekstudis la verkojn de la marksismo-leninismo, malabundaj kaj malfacile atingeblaj pro la frankisma cenzuro. Lia proletara konscio fortikiĝas kaj li interpretas, ke la laboristaj bataloj devas eliri el la mallarĝaj marĝenoj de la sindikatismo kaj el la reformismo kien pretendis konduki ilin la reviziismo de la Komunista Partio de Santiago Carrillo.

Li militservis en militŝipo, kie li kreis *komunistan ĉelon*. Denove en Madrido, li komencis estri la najbarajn batalojn de El Pozo por plibonigo de vivkondiĉoj kaj poste li kreis la Komunistan Junularon de Vallecas, el kie li batalis kontraŭ la *carrillistoj*. Lia politika aktivismo kondukis lin unuafoje en prizonon.

Komence de la 1970-aj jaroj kaj post lia eliro el prizono, li aliĝis al Organizo de Marksistoj-Leninistoj de Hispanio (OMLE). Tiam intensiĝis lia revolucia agado. Li partoprenis manifestaciojn kaj strikojn kaj elstaris kiel organizanto kaj propagandisto.

La 8-an de junio 1975 li partoprenis la Rekonstitutivan Kongreson de la OMLE por la rekonstruado de la Komunista Partio de Hispanio.  Du jarojn poste, okazis la 2-a Kongreso, kie Manuel Pérez estis elektita Ĝenerala Sekretario de la PCE(r). Kelkajn monatojn poste, la tuta Centra Komitato de la ankoraŭ malfortika PCE(r) estis arestita en Benidormo (Katalunio), kun "Arenas" kiel Ĝenerala Sekretario.

En 1984 li eliras denove el prizono, sed la novaj politikaj bataloj kaj la polica persekutado devigas lin vivi kaŝita. Li ekziliĝis al Francio, el kie li direktis la PCE(r) ĝis 2000, kiam li estis arestita en Parizo kaj malliberigita de la francaj tribunaloj.

Vidu ankaŭ
----------

* Arenas, biografia política *La haine* hispane

Referencoj
----------

1. ↑  Condenan «de por vida» al dirigente del PCE(r) Camarada Arenas Arkivigite je 2019-09-12 per la retarkivo Wayback Machine *Gara*, 18 d'abril de 2009

Eksteraj ligiloj
----------------

* Intervjuo al Manuel Pérez "Arenas" Arkivigite je 2011-07-09 per la retarkivo Wayback Machine ĉe Google Video


|  |  |
| --- | --- |
| Bibliotekoj | * PeEnEo: 378859
* VIAF: 314145858148423022500
* BNE: XX5577866
 |
**(162215) 1999 TL12**  estas marsrenkonta, terrenkonta kaj venusrenkonta apolona asteroido, malkovrita la 10-an de oktobro 1999 en la kadro de la astronomia kampanjo LINEAR (*Lincoln Near-Earth Asteroid Research*) elde la situejo de Socorro de la Laboratorio Lincoln (Nov-Meksiko, Usono).

Orbito
------

Ĝi estas en orbita resonanco 5:3 kun Marso.

Ĝia tre discentra orbito krucas tiujn de Marso, de la Tero kaj de Venuso.

• Ĝia marsa MOID estas 0,06306 astronomia unuo (9,434 milionoj da km),  

• ĝia tera MOID estas 0,2564 astronomia unuo (38,361 milionoj da km),  

• ĝia venusa MOID estas 0,09377 astronomia unuo (14,028 milionoj da km).

• La 14-an de oktobro 1936 ĝi pasis al 0,06039 astronomia unuo (9,034 milionoj da km) de Marso,  

• La 16-an de novembro 2035 ĝi pasas al 0,06379 astronomia unuo (9,543 milionoj da km) de Marso,  

• la 23-an de novembro 2161 ĝi pasos al 0,07127 astronomia unuo (10,662 miliono da kilometroj) de ĉi tiu planedo.

• La 25-an de novembro 2016 ĝi pasis al 0,33631 astronomia unuo (50,311 milionoj da km) de la Tero,  

• la 26-an de novembro 2025 ĝi pasas al 0,33205 astronomia unuo (49,674 milionoj da km) de nia planedo,  

• la 30-an de novembro 2088 ĝi pasos al 0,31010 astronomia unuo (46,390 milionoj da km) de nia planedo.

• La 29-an de oktobro 2022 ĝi pasis al 0,09401 astronomia unuo (14,064 milionoj da km) de Venuso,  

• la 27-an de julio 2101 ĝi pasos al 0,09458 astronomia unuo (14,149 milionoj da km) de ĉi tiu planedo.

Eksteraj ligiloj
----------------

* Objekto ĉe Minor Planet Center angle
* Parametroj kaj simulado de orbito ĉe *JPL Small-Body Database Lookup* angle
* Objekto ĉe la datumbazo de *NEODyS-2* angle
* Objekto ĉe *Space Reference* angle

  


| Antaŭe: | Listo de asteroidoj (162001–163000) | Poste: |
| --- | --- | --- |
| (162214) 1999 TC10 | **(162215) 1999 TL12**  | (162216) 1999 TD13 |
**Kontraŭmina agado** aŭ plurale **kontraŭminaj agadoj** - angle *mine action* (kvankam ne temas pri "mina agado" sed ĝuste pri "kontraŭmina") - estas laborkampo de humaneca helpo, kiu koncentriĝas je aktivecoj kies celo estas redukti la sociajn, ekonomiajn kaj ekologiajn efikojn de teraj minoj - do eksplodkestoj kiujn oni metis en grundon, ankaŭ en grundon de maroj, kaj kiuj eksplodos ĉe tuŝo aŭ vibrado - kaj aliaj eksplodeblaj restaĵoj de militoj (angle *explosive remnants of war*, ERW).

Fono
----

Kvankam multaj homoj komprenas ke kontraŭmina agado estas simple la forpreno de minoj fare de fakuloj, tiu kompreno nur kovras parton de la aktivecoj. Kontraŭmina agado ankaŭ esploras la efikojn de minoj kaj aliaj eksplodeblaj restaĵoj de militoj al la homoj, kiuj loĝas en la mine "venenigitaj" regionoj, al iliaj popoloj kaj socioj. La celo de kontraŭmina agado estas redukti la riskon de eksplodeblaj restaĵoj de militoj al nivelo je kiuj la homoj povas sekure pluvivi en la koncernataj regionoj, en kiu ekonomia, socia kaj prisana evoluo eblas sen limigoj fare de eksplodeblaj restaĵoj de militoj, kaj en kiu la bezonoj de viktimoj de eksplodeblaj restaĵoj de militoj povas esti plenumataj.

Ofte kontraŭmina agado estas prezentata konsisti el kvin partoj:

* edukado pri la risko de minoj,

* humaneca forigo de minoj, inkluzive de la antaŭa serĉo kaj trovo de minoj, ilia registriĝo en mapoj kaj klara markigo de la koncernaj areoj,

* helpo al viktimoj de eksplodeblaj restaĵoj de militoj, inkluzive de rehabilitacio kaj reintegriĝo en la socian vivon,

* detruo de armee stokitaj kaj ne jam grunde aŭ mare kaŝitaj minoj,

* politika helpo por subteni agadojn kiuj reduktos la danĝeron de minoj kaj aliaj eksplodeblaj restaĵoj de militoj (plej grave subteni la plenumon de la kondiĉoj de la Traktato pri Malpermeso de Kontraŭpersonaj Minoj, interkonsentita en 1997).

La aktivecon surloke kutime kunordigas kaj gvidas Centroj pri Kunordigo de Kontraŭminaj Agadoj sub la aŭspicio de la Unuiĝintaj Nacioj aŭ iukaze ankaŭ sub aŭspicio de la koncernaj ŝtatoj.

Eksteraj ligiloj
----------------

* informa retejo de la Unuiĝintaj Nacioj pri kontraŭmina agado (angle)
* internaciaj standardoj pri kontraŭmina agado (*International Mine Action Standards* IMAS, angle) Arkivigite je 2009-05-21 per la retarkivo Wayback Machine
* retejo de la Ĝeneva centro pri humaneca forigo de minoj (Geneva Centre for Humanitarian Demining, GICHD) Arkivigite je 2022-10-16 per la retarkivo Wayback Machine
**Jenő Újfalusi Németh** [Ujfaluŝi nEmet], laŭ la hungarlingve kutima nomordo **Újfalusi Németh Jenő** estas hungara filologo, altlerneja instruisto. Lia origina nomo estis (laŭ la hungarlingve kutima nomordo) *Németh Jenő*, lia edzino estis Márta Pataki, ilia filo estis Dezső Németh.

Jenő Újfalusi Németh naskiĝis la  25-an de majo 1941(nun 1941-05-25) en Szegvár.

Biografio
---------

Jenő Újfalusi Németh maturiĝis en gimnazio en Szentes en 1959, poste li akiris pedagogian diplomon en Scienca Universitato Attila József en 1965, krome li lernis ankaŭ france. En la studjaro 1966 li plulernis en fr:École normale supérieure (Paris). Li doktoriĝis en 1968, baldaŭ li akiris sciencan gradon Ph.D. en 1986. Inter 1969-1973 li instruis la hungaran lingvon en Sorbonne, hejmenveninta li instruis en Universitato Attila József. Lia edzino naskis filon en 1975. Li ricevis hungarajn kaj francan premiojn inter 1981-2009.

Liaj fotoj estas videblaj en Vikimedia Komunejo.

Elektitaj libroj
----------------

* *A reneszánsz művelődéstörténeti kérdései* (1976)
* *Francia nyelvi feladatgyűjtemény* (kunaŭtoro, 1988)
* *Anthologie de la poésie francaise du moyen áge au baroque* (1998)
* *A 14 -es hóhér* (kunaŭtoro)

Fontoj
------

* datenoj kun foto

Referencoj
----------

1. ↑   hungarlingva datenaro de muzeo

|  |  |
| --- | --- |
| Bibliotekoj | * PeEnEo: 837898
 |



* Portalo pri Biografio
**Margit Elek,** laŭ hungarlingve kutima nomordo **Elek Margit** estis hungara skermisto (rapiristo), dufoja olimpiano, kvinfoja mondĉampiono, oficisto. Ŝia fratino estis Ilona Elek, ŝia geedziĝa nomo estis (laŭ hungarlingve kutima nomordo) *Balló Alfrédné*.

Margit Elek naskiĝis la 5-an de majo 1910 en Budapeŝto, ŝi mortis la 4-an de februaro 1986 en Budapeŝto.

Biografio
---------

Margit Elek devenis el varia juda-kristana familio. Ekde 1929 ŝi skermis en sportklubo. Inter 1933-1936 ŝi estis Eŭropo-ĉampiono trifoje teame, krome ŝi estis hungara ĉampiono sesfoje (1937-1954). Ŝi estis olimpiano en Somera Olimpiko 1948 kaj Somera Olimpiko 1952, krome en mondĉampionumoj ŝi estis la unua kvinfoje inter 1937-1955. Depost la skermista keriero civile ŝi estis ministeria oficisto. Ŝi ricevis premion en 1938.

Ŝia libro
---------

* *Így vívtunk mi* (kun Ilona Elek, 1968)

Fontoj
------

* hungarlingva biografio kun foto
* hungarlingva biografio kun foto
* hungarlingva biografio

Referencoj
----------

1. ↑

* Kategorio Margit Elek en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 801838
* VIAF: 121443296
 |



* Portalo pri Biografio